CELEX: 31994D0005
Language: el
Date: 1993-12-20 00:00:00
Title: 94/5/ΕΚ: ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1993 που τροποποιεί την απόφαση 89/286/ΕΟΚ για την εφαρμογή σε κοινοτικό επίπεδο της κύριας φάσης του στρατηγικού προγράμματος για την καινοτομία και τη μεταφορά τεχνολογίας (1989-1993) (πρόγραμμα Sprint)

Avis juridique important

|

31994D0005

94/5/ΕΚ: ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1993 που τροποποιεί την απόφαση 89/286/ΕΟΚ για την εφαρμογή σε κοινοτικό επίπεδο της κύριας φάσης του στρατηγικού προγράμματος για την καινοτομία και τη μεταφορά τεχνολογίας (1989-1993) (πρόγραμμα Sprint)  

Επίσημη Εφημερίδα αριθ. L 006 της 08/01/1994 σ. 0025 - 0029

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1993 που τροποποιεί την απόφαση 89/286/ΕΟΚ για την εφαρμογή σε κοινοτικό επίπεδο της κύριας φάσης του στρατηγικού προγράμματος για την καινοτομία και τη μεταφορά τεχνολογίας (1989-1993) (πρόγραμμα Sprint)  (94/5/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι μια από τις προϋποθέσεις για την ανταγωνιστικότητα της κοινοτικής βιομηχανίας και την ενίσχυση των επιστημονικών και τεχνολογικών της βάσεων είναι ένα ευνοϊκό για την καινοτομία και τη μεταφορά τεχνολογιών περιβάλλον σε όλες τις περιφέρειες και  τομείς της Κοινότητας- ότι το Συμβούλιο εξέδωσε, στις 17 Απριλίου 1989, την απόφαση 89/286/ΕΟΚ για την εφαρμογή σε κοινοτικό επίπεδο της κύριας φάσης του στρατηγικού προγράμματος για την καινοτομία και τη μεταφορά τεχνολογίας (1989-1993) (πρόγραμμα Sprint) (4)- ότι μια ομάδα ανεξάρτητων εμπειρογνωμόνων διεξήγαγε, σύμφωνα με το άρθρο 8 της απόφασης του Συμβουλίου 89/286/ΕΟΚ, αξιολόγηση των αποτελεσμάτων που επιτεύχθησαν μετά από 30 μήνες εφαρμογής του προγράμματος- ότι η Επιτροπή υπέβαλε σχολιασμένη την έκθεση  αξιολόγησης στο Κοινοβούλιο, το Συμβούλιο και την Οικονομική και Κοινωνική Επιτροπή- ότι η έκθεση επιβεβαιώνει την ορθότητα των στόχων και των κύριων χαρακτηριστικών του προγράμματος, ζητά την επέκτασή του και διατυπώνει συστάσεις σχετικά με την κατεύθυνση ορισμένων μέτρων- ότι οι δράσεις που αναλήφθηκαν στο πλαίσιο του προγράμματος Sprint, τα αποτελέσματα των οποίων μπορούν να γίνουν αντιληπτά μόνο μεσοπρόθεσμα ή μακροπρόθεσμα, πρέπει να συνεχιστούν και να ενισχυθούν για να συμβάλουν στην πρωτοβουλία ανάκαμψης και να  εξασφαλίσουν τη συνοχή με τα άλλα κοινοτικά μέσα προώθησης της καινοτομίας και της διάδοσης της τεχνολογίας, καθώς και για να προετοιμάσουν την ένταξη του Sprint στο τέταρτο πρόγραμμα-πλαίσιο έρευνας και τεχνολογικής ανάπτυξης- ότι οι δραστηριότητες αυτές βασίζονται, για την εφαρμογή τους, στους εθνικούς και περιφερειακούς φορείς και, στο μέτρο του δυνατού, στην αποκεντρωμένη διαχείριση- ότι αφορούν, κυρίως, τη δημουργία διεθνών δικτύων τομεακών ή περιφερειακών φορέων, τον  προσδιορισμό και τη διάδοση των καλύτερων πρακτικών πέρα από τα εθνικά σύνορα, τη συγκέντρωση των προσπαθειών σε κοινοτικό επίπεδο για τη μείωση των δαπανών και των κινδύνων που ενέχει η ενδεχόμενη πειραματική εφαρμογή νέων σχεδίων- ότι, συνεπώς, οι  δραστηριότητες αυτές συμπληρώνουν και υποστηρίζουν τις δράσεις που αναλήφθηκαν σε εθνικό και περιφερειακό επίπεδο, τηρώντας έτσι την αρχή της επικουρικότητας- ότι θα πρέπει, συνεπώς, να παραταθεί η διάρκεια του προγράμματος έως τις 31 Δεκεμβρίου 1994, και να τροποποιηθεί ανάλογα η απόφαση 89/286/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η απόφαση 89/286/ΕΟΚ του Συμβουλίου τροποποιείται ως εξής:  1. Ο τίτλος αντικαθίσταται από το ακόλουθο κείμενο: "για την εφαρμογή σε κοινοτικό επίπεδο της κύριας φάσης του στρατηγικού προγράμματος για την καινοτομία και τη μεταφορά τεχνολογίας (1989-1994) (πρόγραμμα Sprint)".  2. Το άρθρο 1 αντικαθίσταται από το ακόλουθο κείμενο:  "Άρθρο 1 Η κύρια φάση του στρατηγικού προγράμματος προώθησης της καινοτομίας και της μεταφοράς τεχνολογίας, το οποίο αποκαλείται εφεξής "πρόγραμμα Sprint", θεσπίζεται για περίοδο έξι ετών με αφετηρία την 1η Ιανουαρίου 1989." 3. Το άρθρο 4 αντικαθίσταται από το ακόλουθο κείμενο:  "Άρθρο 4 Το ποσό που κρίνεται αναγκαίο για την εκτέλεση του προγράμματος ανέρχεται σε 109 εκατομμύρια Ecu.  Ενδεικτικός εσωτερικός καταμερισμός του ποσού αυτού μεταξύ των διάφορων δράσεων, που περιγράφονται στο άρθρο 3, δίνεται στο παράρτημα ΙΙ." 4. Τα παραρτήματα Ι και ΙΙ αντικαθίστανται από τα παραρτήματα που εμφαίνονται στο παράρτημα της παρούσας απόφασης.   Άρθρο 2  Η παρούσα οδηγία απευθύνεται στα κράτη μέλη.  Βρυξέλλες, 20 Δεκεμβρίου 1993.  Για το Συμβούλιο Ο Πρόεδρος W. CLAES  (1) ΕΕ αριθ. C 200 της 24. 7. 1993, σ. 7.  (2) ΕΕ αριθ. C 329 της 6. 12. 1993.  (3) Γνώμη που διατυπώθηκε στις 24 Νοεμβρίου 1993 (δεν δημοσιεύθηκε ακόμη στην Επίσημη Εφημερίδα).  (4) ΕΕ αριθ. L 112 της 25. 4. 1989, σ. 12.      ΠΑΡΑΡΤΗΜΑ  "ΠΑΡΑΡΤΗΜΑ Ι ΚΑΤΕΥΘΥΝΣΕΙΣ ΔΡΑΣΗΣ (Πρόγραμμα SPRINT 1989-1994) Α. Ενίσχυση της ευρωπαϊκής υποδομής των υπηρεσιών για την καινοτομία, μέσω της δημιουργίας ενδοκοινοτικών δικτύων με παράλληλη μακροπρόθεσμη εξασφάλιση της χρηματοδοτικής τους αυτάρκειας Αυτό συγκεκριμένα συνεπάγεται:  1. Ενίσχυση των ενδοκοινοτικών δικτύων για την καινοτομία:  α) εδραίωση και ανάπτυξη των υφισταμένων δικτύων με τη στελέχωσή τους ιδίως από:  - συμβούλους στον τομέα της τεχνολογίας και της διαχείρισης της καινοτομίας,  - τομεακά κέντρα συλλογικής έρευνας,  - οργανισμούς χρηματοδότησης της καινοτομίας- β) συγκρότηση νέων δικτύων, ιδίως μεταξύ:  - οργανισμών διεξαγωγής ερευνών κατ' ανάθεση,  - γραφείων μηχανικών,  - ειδικών σε θέματα ποιότητας, ανάλυσης της αξίας κ.λπ.- γ) ενίσχυση της ενδοκοινοτικής συνεργασίας ανάμεσα:  - στη διασύνδεση έρευνας βιομηχανίας και πανεπιστημίου-βιομηχανίας,  - σε τεχνοπόλεις και επιστημοτόπους- δ) δημιουργία μηχανισμών διασύνδεσης διαφόρων δικτύων ικανών να διευκολύνουν την καινοτομία και τη μεταφορά τεχνολογίας.  2. Μέτρα συνοδευτικά των δικτύων:  α) δράσεις πληροφόρησης, ευαισθητοποίησης, προώθησης και μεταβίβασης τεχνογνωσίας στο μάνατζμεντ της καινοτομίας και συναφή μέτρα:  - ανταλλαγές εμπειρίας μεταξύ κρατών μελών και, πέραν των εθνικών συνόρων, μεταξύ περιοχών των διαφόρων κρατών μελών, ιδίως με την υποστήριξη μελετών και σεμιναρίων για εμπειρογνώμονες, με τη συγκρότηση δικτύων εμπειρογνωμόνων στους σχετικούς τομείς του  μάνατζμεντ (ποιότητα, ανάλυση αξίας, μάρκετινγκ κ.λπ.),  - διάδοση αυτών των μεθόδων διαχείρισης μέσω κατάλληλων δράσεων προώθησης (συνέδρια, εκθέσεις, δημοσιεύσεις, ευρωπαϊκά βραβεία, διαφήμιση "επιτυχημένων παραδειγμάτων" κ.λπ.),  - διοργάνωση ειδικών δράσεων πληροφόρησης, ευαισθητοποίησης και μεταφοράς τεχνογνωσίας με διεθνικό χαρακτήρα ή και σκοπιμότητα, για τα διάφορα ενδιαφερόμενα μέρη, σε θέματα διάδοσης και μεταφοράς τεχνολογίας καθώς και μάνατζμεντ της καινοτομίας. Η  ανάπτυξη των δράσεων αυτών θα γίνει σε στενή συνεργασία με το πρόγραμμα COMETT- β) ειδικά μέτρα για την αύξηση της αποτελεσματικότητας των δικτύων, όπως π.χ.:  - διευκόλυνση των επαφών ανάμεσα στους μελλοντικούς εταίρους ενός δικτύου (για παράδειγμα με επισκέψεις και επαγγελματικές ανταλλαγές, με σεμινάρια γνωριμίας κ.λπ.),  - ανταλλαγές τεχνολογικών δυνατοτήτων, ιδίως με μέτρα τα οποία θα έχουν ως στόχο:  - την ενίσχυση του διεθνούς αντίκτυπου των τεχνολογικών εκθέσεων κάθε είδους (συνεργασία ανάμεσα σε οργανωτές από διάφορες περιοχές, επισκέψεις παραγόντων της βιομηχανίας από άλλες περιοχές κ.λπ.),  - τη δημιουργία και την κατάλληλη χρήση οργάνων διάδοσης αυτών των τεχνολογικών δυνατοτήτων (κατάλογοι, εκθέσεις, υποτροφίες, τράπεζες δεδομένων, συνέδρια και σεμινάρια, τηλεδιασκέψεις κ.λπ.),  - ορισμός της εκάστοτε "καλύτερης πρακτικής" (best practice) σχετικά με τη μεταφορά τεχνολογίας,  - ειδικά μέτρα τα οποία θα επιτρέπουν την ευρύτερη συμμετοχή στα διάφορα ενδοκοινοτικά δίκτυα των περιοχών της Κοινότητας στις οποίες η υποδομή υπηρεσιών για την καινοτομία είναι λιγότερο αναπτυγμένη- γ) προώθηση των καινοτομιών που προκύπτουν από τα δίκτυα μέσω της βελτίωσης του διαλόγου ανάμεσα σε κεφαλαιούχους, εκπροσώπους του τεχνολογικού κόσμου και φορείς καινοτόμων σχεδίων που εντοπίζονται από τα δίκτυα (για παράδειγμα τράπεζα δεδομένων για τα  σχέδια, ενδοκοινοτικές "διασκέψεις επενδυτών" και "συναντήσεις διαμεσολαβητών").  Β. Υποστήριξη των ειδικών σχεδίων ενδοκοινοτικής μεταφοράς καινοτομίας, ιδίως με:  - την υποστήριξη ειδικών σχεδίων διεθνικού χαρακτήρα, τα οποία θα ευνοούν την βιομηχανική συνεργασία και θα εστιάζονται ιδιαίτερα στην εφαρμογή τεχνολογιών γενικού χαρακτήρα στους τομείς δραστηριότητας των κοινοτικών περιοχών καθυστερημένης ανάπτυξης ή  βιομηχανικής παρακμής,  - συνοδευτικές δράσεις στο θέμα της ευαισθητοποίησης και της επιμόρφωσης των ενδιαφερομένων επιχειρήσεων που θα ευνοούν την διεθνική τους διάσταση, (π.χ. επισκέψεις σε επιχειρήσεις, εκθέσεις, ενημερωτικά σεμινάρια, έκδοση φυλλαδίων ή κατάρτιση  οπτικοακουστικών προγραμμάτων κ.λπ.),  - τεχνική υποστήριξη στις επιχειρήσεις, και ιδίως στις μικρομεσαίες επιχειρήσεις που καλούνται να ενσωματώσουν αυτές τις τεχνολογίες, μέσω ειδικών δικτύων μεταφοράς τεχνολογίας και κέντρων προηγμένης τεχνολογίας,  - υποστήριξη της αποτελεσματικής εκτέλεσης των σχεδίων, ιδίως με την κινητοποίηση των διαθέσιμων δημοσίων και ιδιωτικών μέσων χρηματοδότησης.  Είναι δυνατόν να ακολουθηθούν δύο προσεγγίσεις:  - η πρώτη, ξεκινώντας από τον εντοπισμό διαθέσιμων τεχνολογιών των οποίων η σχέση κόστους προς απόδοση τις κάνει πρόσφορες για ευρεία χρησιμοποίηση από τις επιχειρήσεις των περιοχών καθυστερημένης ανάπτυξης ή βιομηχανικής παρακμής, αποσκοπεί στο να  προωθήσει τη χρησιμοποίησή τους στους σχετικούς τομείς,  - η δεύτερη, ξεκινώντας από τον προσδιορισμό μιας συλλογικής ανάγκης, μιας ομάδας επιχειρήσεων ενός συγκεκριμένου τομέα ή περιοχής, την επίλυση της οποίας οι επιχειρήσεις είναι έτοιμες να χρηματοδοτήσουν, επιδιώκει να προωθήσει την αναγνώριση και την  ενδεχόμενη προσαρμογή των διαθέσιμων τεχνολογιών για την επίλυση του προβλήματος που έχει προκύψει.  Τα προτεινόμενα σχέδια πρέπει να ασκούν καταλυτική επίδραση στην ανάπτυξη των σχετικών τομέων και τη χρησιμοποίηση των σχετικών τεχνολογιών. Επίσης θα πρέπει να ικανοποιηθούν, ολοκληρωτικά ή εν μέρει, τα παρακάτω κριτήρια:  - να παρουσιάζουν υποδειγματικό χαρακτήρα υιοθετώντας μια σφαιρική "συστηματική" προσέγγιση στο θέμα της εισαγωγής της τεχνολογικής αλλαγής τόσο σε ό,τι αφορά τις καθαρά τεχνικές πλευρές όσο και τις συνιστώσες της οργάνωσης των επιχειρήσεων, της  επιμόρφωσης και της παροχής κινήτρων στο προσωπικό, της χρησιμοποίησης μεθόδων διαχείρισης, όπως η ανάλυση της αξίας ή το βιομηχανικό σχέδιο, και της εκτίμησης των δυνατοτήτων της αγοράς,  - να προσφέρουν τον άριστο συνδυασμό ειδικοτήτων με τη συνεργασία μεταξύ πολλών κρατών μελών ή μεταξύ περιοχών διαφόρων κρατών μελών της Κοινότητας και, στην περίπτωση που αυτό είναι δυνατό, ανάμεσα σε εκπροσώπους διαφορετικών γνωστικών τομέων,  - να εγγυώνται σημαντικό οικονομικό αντίκτυπο μέσω της κατάλληλης επιλογής των τομέων δραστηριότητας και των τεχνολογιών,  - να συμβάλλουν ενεργά στη μείωση των περιφερειακών ανισοτήτων σε ό,τι αφορά την προσφορά των τεχνολογιών και την πρόσβαση σ' αυτές,  - να στηρίζονται, στο μέτρο του δυνατού, στις υπάρχουσες υποδομές και να αναβαθμίζουν τη χρήση τους,  - να περιλαμβάνουν ένα μηχανισμό παρακολούθησης και αξιολόγησης, ιδίως βάσει του καθορισμού εύκολα επαληθεύσιμων, ποσοτικοποιημένων στόχων,  - να προβλέπουν ένα μηχανισμό αυτόματης επανεφαρμογής της εμπειρίας, κατά προτίμηση απευθείας από τις επιχειρήσεις-αποδέκτες, κατά τέτοιο τρόπο ώστε να μεγιστοποιείται η πολλαπλασιαστική επίδραση.  Γ. Βελτίωση του περιβάλλοντος της καινοτομίας μέσω της καλύτερης κατανόησης των διαδικασιών της και της αυξημένης συνεννόησης ανάμεσα στα κράτη μέλη και την Επιτροπή 1. Προσεκτική παρακολούθηση της καινοτομίας στην Ευρώπη ("Ευρωπαϊκό Σύστημα Παρακολούθησης Καινοτομίας") και αξιολόγηση των μέτρων υποστήριξης.  2. Ενίσχυση της συνεννόησης και της ανταλλαγής εμπειριών ανάμεσα στα κράτη μέλη και την Επιτροπή στο θέμα της πολιτικής της καινοτομίας και της μεταφοράς τεχνολογίας, έτσι ώστε να προωθηθεί η δημιουργία ενός κανονιστικού, νομικού, οικονομικού και  χρηματοδοτικού περιβάλλοντος που να ευνοεί την καινοτομία και τη μεταφορά τεχνολογίας.  ΠΑΡΑΡΤΗΜΑ ΙΙ ΕΝΔΕΙΚΤΙΚΟΣ ΕΣΩΤΕΡΙΚΟΣ ΚΑΤΑΜΕΡΙΣΜΟΣ ΤΩΝ ΠΙΣΤΩΣΕΩΝ (Πρόγραμμα SPRINT 1989-1994)  "Εκατομμύρια Ecu"" ID="1">Α. Ευρωπαϊκή υποδομή υπηρεσιών για την καινοτομία"> ID="1">1. Ενίσχυση των δικτύων> ID="2">41,5"> ID="1">από τα οποία:"> ID="1">α) δίκτυα συμβούλων για τη μεταφορά τεχνολογίας και την καινοτομία-"> ID="1">β) δίκτυα  τομεακών κέντρων συλλογικής έρευνας-"> ID="1">γ) νέα δίκτυα (εταιρείες ερευνών κατ' ανάθεση/διασύνδεση έρευνας-βιομηχανίας ή πανεπιστημίου-βιομηχανίας/γραφεία μηχανικών/τεχνοπόλεις/οργανισμοί χρηματοδότησης κλπ)-"> ID="1">δ) συσχέτιση δικτύων ικανών  να ευνοήσουν την καινοτομία και τη μεταφορά τεχνολογίας."> ID="1">2. Συνοδευτικά μέτρα> ID="2">20"> ID="1">από τα οποία:"> ID="1">α) διεθνικά προγράμματα επιμόρφωσης στο μάνατζμεντ της καινοτομίας, δίκτυα εμπειρογνωμόνων (σχεδιασμός, ποιότητα,  ανάλυση αξίας, μάρκεντινγκ νέων προϊόντων κλπ), και συναφείς δράσεις προώθησης (συνέδρια, ευρωπαϊκά γραφεία δημοσιεύσεις, εκθέσεις)-"> ID="1">β) όργανα στήριξης των δικτύων (τεχνολογικές εκθέσεις, εργαλεία ανταλλαγής ευκαιριών κλπ)-"> ID="1">γ)  προώθηση των καινοτομιών που προκύπτουν από τα δίκτυα (διασκέψεις επενδυτών, "συναντήσεις διαμεσολαβητών")."> ID="1">Β. Ειδικά σχέδια ενδοκοινοτικής μεταφοράς καινοτομίας> ID="2">34"> ID="1">Γ. Κατανόηση της καινοτομίας και συνεννόηση ανάμεσα στα  κράτη μέλη και την Επιτροπή> ID="2">13,5"> ID="1">από τα οποία:"> ID="1">1. "Ευρωπαϊκό Σύστημα Παρακολούθησης Καινοτομίας","> ID="1">2. Συνεννόηση και ανταλλαγές εμπειρίας."> ID="1">ΣΥΝΟΛΟ> ID="2">109"">